**ԱՄՓՈՓԱԹԵՐԹ**

 **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՆՈՅԵՄԲԵՐԻ 9-Ի N 1440-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԿԱՏԱՐՎԱԾ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| 1. **ՀՀ առողջապահության նախարարություն**
 | **17.11.2022թ.** |
| **N** **ԱԱ/11/27591-2022** |
|  «Հայաստանի Հանրապետության կառավարության 2017 թվականի նոյեմբերի 9-ի N 1440-Ն որոշման մեջ փոփոխություններ կատարելու մասին» Կառավարության որոշման նախագծով նախատեսվում է որոշման վերնագրից և տեքստից հանել «կիրառման և» բառերը: «Հայաստանի Հանրապետության կառավարության 2017 թվականի նոյեմբերի 9-ի N 1440-Ն որոշման մեջ փոփոխություններ կատարելու մասին» Կառավարության որոշման (այսուհետ` Որոշում) նախաբանում որպես լիազորող նշված է «Պրոբացիայի մասին» օրենքի 44-րդ հոդվածի 5-րդ մասը, համաձայն որի` էլեկտրոնային հսկողության միջոցների կիրառման և ֆինանսավորման կարգը սահմանում է Հայաստանի Հանրապետության կառավարությունը: Այսինքն, նշված Որոշման հիմքում շարունակում է մնալ «Պրոբացիայի մասին» օրենքի 44-րդ հոդվածի 5-րդ մասը, միևնույն ժամանակ նախատեսվում է Որոշման վերնագրում և բովանդակության մեջ կատարել փոփոխություններ: Հետևաբար, կառաջանա անհամապատասխանություն լիազորող նորմի և ենթաօրենսդրական նորմատիվ իրավական ակտ բովանդակության միջև: «Նորմատիվ իրավական ակտերի մասին» օրենքի 13-րդ հոդվածի 1-ին մասի` ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:  Իր հերթին, Սահմանադրության 6-րդ հոդվածի 2-րդ մասը սահմանում է, որ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին: Հաշվի առնելով վերոգրյալը` առաջարկում եմ կատարել նաև անհրաժեշտ փոփոխություններ «Պրոբացիայի մասին» օրենքի 44-րդ հոդվածի 5-րդ մասում: | **Չի ընդունվել**Հարկ է նկատել, որ նախագծում փոփոխությունների կատարումը պայմանավորված է էլեկտրոնային հսկողության միջոցների կիրառման կարգը Պրոբացիայի ծառայության ներքին կանոնակարգով սահմանելու անհրաժեշտությամբ, քանի որ վերջինս հանդիսանում է քննարկվող իրավահարաբերությունները կարգավորող համապարփակ իրավական ակտ, իսկ ինչ վերաբերում է ֆինանսավորման կարգին, ապա հաշվի առնելով քննարկվող հարաբերությունների պատժի կատարման կամ խափանման միջոցների կրման գործընթացից ածանցված լինելու հանգամանքը, քննարկվող իրավահարաբերությունների կարգավորումն արդեն իսկ նախատեսվել է Կառավարության 2017 թվականի նոյեմբերի 9-ի N 1440-Ն որոշմամբ, ուստի նման պայմաններում թե՛ լիազորող նորմի փոփոխության անհրաժեշտությունն է բացակայում, թե՛ չկա անհամապատասխանություն «Պրոբացիայի մասին» օրենքի 44-րդ հոդվածի 5-րդ մասի և Կառավարության որոշումների միջև:  |
|   |  |
| 1. **ՀՀ պաշտպանության նախարարություն**
 | **17.11.2022թ.** |
| **N** **ՊՆ/510/5534-2022** |
| Դիտողություններ և առաջարկություններ չունի: | Ընդունվել է ի գիտություն: |
| 1. **ՀՀ պետական եկամուտների կոմիտե**
 | **21.11.2022թ.** |
| **N** **01/11-1/83547-2022** |
| Դիտողություններ և առաջարկություններ չունի: | Ընդունվել է ի գիտություն:  |
| 1. **ՀՀ գլխավոր դատախազություն**
 | **22.11.2022թ.** |
| **N 02/20.4/16758-2022** |
|  «Հայաստանի Հանրապետության կառավարության 2017 թվականի նոյեմբերի 9-ի N 1440-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշումների նախագծերի վերաբերյալ առաջարկություններ չկան: | Ընդունվել է ի գիտություն: |
| 1. **ՀՀ ոստիկանություն**
 | **22.11.2022թ.** |
| **N 1/21/102477-22** |
| Դիտողություններ և առաջարկություններ չունի: | Ընդունվել է ի գիտություն: |
| 1. **ՀՀ ազգային անվտանգության ծառայություն**
 | **22.11.2022թ.** |
| **N 11/1364** |
| Դիտողություններ և առաջարկություններ չունի: | Ընդունվել է ի գիտություն |
| **7. ՀՀ հակակոռուպցիոն կոմիտե** | **22.11.2022թ.** |
| **N 18-10571գ-22** |
| Դիտողություններ և առաջարկություններ չունի: | Ընդունվել է ի գիտություն |
| **8.ՀՀ բարձրագույն դատական խորհուրդ** | **23.11.2022թ.** |
| **N ԴԴ/630-22** |
| Դիտողություններ և առաջարկություններ չունի: | Ընդունվել է ի գիտություն |
| **9. ՀՀ քննչական կոմիտե** | **23.11.2022թ.** |
| **N 01/22/141585-2022** |
| Դիտողություններ և առաջարկություններ չունի: | Ընդունվել է ի գիտություն |
| **10. ՀՀ բարձր տեխնոլոգիական արդյունաբերության նախարարություն** | **24.11.2022թ.** |
| **N 01/17․2/9817-2022** |
| Դիտողություններ և առաջարկություններ չունի: | Ընդունվել է ի գիտություն |
| **11. ՀՀ ֆինանսների նախարարություն** | **28.11.2022թ.** |
| **N 01/11-4/20623-2022** |
| 1. «ՀՀ կառավարության 2017 թվականի նոյեմբերի 9-ի N 1440-Ն որոշման մեջ փոփոխություններ կատարելու մասին» որոշման Նախագծի վերաբերյալ առաջարկում ենք.ա) Նախագծի Հավելվածի 2-րդ կետի 1-ին նախադասությունը շարադրել հետևյալ խմբագրությամբ՝ «Էլեկտրոնային հսկողության ծառայությունների ֆինանսավորումն իրականացվում է դատական ակտով՝ պետական բյուջեի կամ պրոբացիայի շահառուի միջոցների հաշվին»: | Ընդունվել է, կատարվել է համապատասխան փոփոխություն: |
| բ) Նախագծի Հավելվածի 5-րդ կետից հանել «որոնք հաջորդ տարվա ֆինանսավորման մասին հայտում (նախահաշվում) ներկայացվում են առանձին տողով» բառերը, քանի որ էլեկտրոնային հսկողության ծառայությունների բաղադրիչ հանդիսացող առանձին ծախսատեսակները արդեն իսկ ներառված են լինում պրոբացիայի ծառայության պահպանման համար նախատեսված ընթացիկ ծախսերի համապատասխան հոդվածներում: | Ընդունվել է, կատարվել է համապատասխան փոփոխություն: |
| **12. ՀՀ մարդու իրավունքների պաշտպան** | **09.12.2022թ.** |
| **N 01/13.3/6019-2022** |
| «Հայաստանի Հանրապետության կառավարության 2017 թվականի նոյեմբերի 9-ի N 1440-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի կարգի 2-րդ կետի համաձայն՝ էլեկտրոնային հսկողության ծառայությունները ֆինանսավորվում են Հայաստանի Հանրապետության պետական բյուջեի կամ պրոբացիայի շահառու միջոցների հաշվին: «Պրոբացիայի մասին» օրենքի 44-րդ հոդվածի 1-ին մասի համաձայն՝ էլեկտրոնային հսկողության ծառայությունների ֆինանսավորումն իրականացվում է դատական ակտով՝ պետական բյուջեի կամ պրոբացիայի շահառուի միջոցների հաշվին:Ուստի՝ հիմք ընդունելով վերոգրյալ հոդվածը, առաջարկում ենք «Հայաստանի Հանրապետության կառավարության 2017 թվականի նոյեմբերի 9-ի N 1440-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի կարգի 2-րդ կետում ավելացնել, որ էլեկտրոնային հսկողության ծառայությունների ֆինանսավորումն իրականացվում է դատական ակտով: | **Ընդունվել է,**կատարվել է համապատասխան փոփոխություն: |
| **13. ՀՀ փաստաբանների պալատ** | **26.12.2022թ.** |
| **N 01/01/1456-2022** |
| Դիտողություններ և առաջարկություններ չկան: | **Ընդունվել է ի գիտություն** |